Lone naturreservat

Lone naturreservat er et stort skogområde mellom Lone og Singusdal i Drangedal kommune. 

Reservatet har særlig verdi da det favner alle vegetasjonssoner fra varmekjær boreonemoral sone til nordboreal sone opp mot fjellet. Området har også vitenskapellig verdi på grunn av et stort mangfold av både karplanter, lav og sopp, herunder mange sjeldne og truede sopparter.

Deler av området ble vernet første gang i 2013. Det ble utvidet i 2017, men enkelte lommer i området er fortsatt unntatt, herunder rundt sørlige del av Vihusvatnet.

Plante- og dyrelivet er vernet mot skade og ødeleggelse. Motorisert ferdsel er forbudt hele året. Videre er sykling og riding forbudt utenom eksisterende veier og stier.

Referanser 

Naturreservater i Telemark
Verneområder opprettet i 2017
Drangedals geografi